钦定古今图书集成/明伦汇编/官常典/第232卷 > 袁韶
## 钦定古今图书集成/明伦汇编/官常典/第232卷 > 袁韶

按《宋史》本传：“韶字彦淳，庆元府人。淳熙十三年进士。
嘉泰中，为吴江丞。苏师旦恃韩𠈁胄威福，挠役法，提
举常平黄荣檄韶核田以定役，师旦密谕意言吴江
多姻党，傥相容，当荐为京朝官。韶不听。是岁更定户
籍、承徭赋，皆师旦党，师旦讽言者将论去，荣亟以是
事白于朝，且荐之。未几，师旦败，改知桐庐县。桐庐多”
宗室，持县事无有善去者。韶始至，绝私谒，莫敢挠。钱
塘岸岁为潮啮，率取石桐庐，韶言：“庙子山有石，不必
旁取邻郡”遂得未免。嘉定四年，召为太常寺主簿。父
老旗鼓蔽江，以饥至于富阳，泣谢曰：“吾曹不复输石
矣。”后为右司郎官，接伴金使，使者索岁币，语慢甚，韶
曰：“昔两国誓约，止令输燕，不闻在汴。”使者语塞。十三
年，为临安府尹几十年，理讼精简，道不拾遗，里巷呼
为“佛子”，平反冤狱甚多。绍定元年，拜参知政事。胡梦
昱论济王事当远窜，韶独以梦昱无罪，不肯署文书。
李全叛，扬州告急，飞檄载道，都城争有逃避者，乃拜
韶浙西制置使，仍治临安镇遏之。丞相史弥远惩韩
𠈁胄用兵事，不欲声讨。韶与范楷言于弥远曰：“扬州
失守，则京口不可保，淮将如卞整、崔福皆可用。”适福
至，韶夜与同见弥远，言福实可用，弥远从之，遂讨全。
韶卒以言罢。端平初，奉祠，卒，年七十有七，赠少傅。后
以郊恩累赠太师、越国公。韶之父为郡小吏，给事通
判厅，勤谨无失，岁满当代，不听去。后通判至，复留用
之，因致丰饶。夫妻俱近五十，无子，其妻资遣之往临
安置妾。既得妾，察之有忧色，且以麻束发，外以彩饰
之。问之，泣曰：“妾故赵知府女也，家四川，父殁家贫，故
鬻，妾以为归葬计耳。”即送还之。其母泣曰：“计女聘财，

囊中赀与之，遂独归。妻迎问之，曰：“妾安在？”告以其故，
且曰：“吾思之，无子，命也。我与汝周旋久，若有子，汝岂
不育？必待他妇人乃育哉！”妻亦喜曰：“君设心如此，行
当有子矣。”明年生韶。